Document ID: /roh_data/filtered/fineweb-2-filterrobots_roh.jsonl.gz/17720

Ils scolars e scolarets èn vegnids partids en gruppas maschedadas. Grond e pign lavuran vi da differents products da Nadal – biscuits, pastas en furma da stailas, savunarias da tuttas colurs, anghels cun frisuras selvadias u er cartas cun in salid da Nadal. Tut quai vegn per il mument zambregià per savair vender.
Program da divertiment
Il suentermezdi exerciteschan tuts ensemen chanzuns e sauts. Uschia è era in program da divertiment garantì a la fiera da Nadal ch’è venderdis, ils 11 da december a partir da las 17:00 sin l’areal da la scola Daleu. Ils daners van a la fundaziun «Denk an mich».